'Alles behoort aan julle' – Die wêreld (Deel 1) | 4windkoinonia
← 'Alles behoort aan julle' – Die lewe van Céfas (Deel 6)
'Alles behoort aan julle' – Die wêreld (Deel 2) →
Die gemeente in Korinthe word algemeen geken as die gemeente wat uitgewys was deur die apostel Paulus in terme van hul onvolwassenhed in die geestelike dinge van God:
Hul onvolwassenheid was uitgebeeld op baie maniere, maar veral deur hul groepvorming. Jesus se liggaam is 'n eenheid en word nie verdeel in stukke as gevolg van menslike opvattinge, of verskille in geografie, kultuur, taal, volk of nasie nie:
Die gemeente van Christus weet ook dat hulle van alles leef wat God in hul boeke geskryf het nog voor hierdie skepping voortgebring was. Aan God is al Sy werke van die voortyd af bekend!
Hand 15:18 Aan God is al sy werke van ewigheid af bekend.
Ons lewe inderdaad van elke woord uit God se mond, en alles wat neergeskryf is in die Skrifte het 'n persoonlike toepassing op onsself.
Paulus het dan ook die volgende vermaning aan die gemeente in Korinthe gerig, en hierdie vermaning geld ook vir ons as ons dink dat ons enigiets wat God in ons boeke geskryf het kan ontsnap:
Paulus noem ook in ons sleutelteks dat "die wêreld" aan ons behoort. Hoe behoort die wêreld aan ons? Ons kan verseker weet dat Paulus nie bedoel het dat mense moet dink dat hulle hulself moet verlekker in wêreldse dinge nie, en na aardse rykdomme en genietinge moet steef nie, soos baie dit ook preek in hul voorspoed-evangelie boodskappe ("prosperity gospel") waarin hulle die ware evangelie van Christus verdraai en daaruit handelswins bedryf nie:
Die probleem is dat ons wel aanvanklik die wêreld en sy dinge liefhet, want dit is die dinge wat van ons skepping in ons eie harte gevind word. Ons was so gemaak deur God, en Adam en Eva wys dit vir ons reg aan die begin, nog voordat hulle aan die verbode boom en sy vrugte gevat of geëet het – let op hoe dit ooreenstem met "die begeerlikheid van die vlees en die begeerlikheid van die oë en die grootsheid van die lewe":
Adam en Eva se harte was reeds vol van die wêreld en sy sonde voor hulle die daad gepleeg het!
Wie ken die mens se hart? Net God ken dit:
Ons kan met sekerheid sê dat Adam en Eva nie geweet het wat in hul eie harte was nie! Die volgende woorde bewys dat hulle nie eens hul eie uiterlike naaktheid kon sien nie, wat nog van hul innerlike naaktheid:
God het hulle so gemaak, en Hy is nie skaam om dit te erken nie. Ons aardse mens, die eerste Adam, is geskep deur God, en ons het almal "in die hand van die Pottebakker" misluk!
Die Pottebakker het dit doelbewus so gemaak en ons natuurlike "mens van sonde" (2Thes 2:3) wil dit nie aanvaar dat God doelbewus 'n mislukking maak nie.
Die natuurlike mens "ontbreek…aan die [geestelike] heerlikheid [en volmaaktheid] van God". Dit is wat naaktheid in 'n geestelike sin beteken. Daarom het ons natuurlike mens en sy aardse denke nie die vermoë om God se groot plan te sien nie:
Maar as God ons geestelike oë begin oopmaak, dan sien ons wat God besig is om te doen deur al die mislukkings in en rondom ons:
Ons misluk "in die hand van die Pottebakker"! Jesaja stel dit as volg…
Die Here sal inderdaad terugkeer! Net soos Jeremia ook aandui is daar 'n tweede pot wat God maak. Die eerste pot is beslis nie die finale pot nie! Die eerste Adam is nie die laaste Adam nie!
As mense dit uitvind dat God die groot Pottebakker is wat ons eers in 'n swak vlees en bloed toestand skep, en dan nog fout vind met ons, dan vra hy…
Paulus wys dan die weg na wysheid…
Ons almal vra hierdie vrae vir die Here dwarsdeur ons lewe…Here waarom het U my so gemaak?….Here waarom is U hand so swaar op my? Dit is omdat ons eerste gemaak is in 'n tydelike skepping en ons hart (denke en hele wese) is vol bedrog…
Ons moet eers die donkerte leer ken sodat ons die Lig kan verstaan…
Die wêreld en alles daarin is deel van ons eie lewe, en dit behoort aan ons en ons moet daardeur leer. Ons lewe eers in die wêreld en ons is slawe van ons vlees en sy begeerlikhede – "die begeerlikheid van die vlees en die begeerlikheid van die oë en die grootsheid van die lewe". Ons eie begeerlikhede sleep ons weg in versoekings wat ons nie kan weerstaan nie, en dit lei na ons dood.
Jak 1:13-15 Laat niemand, as hy in versoeking kom, sê: Ek word deur God versoek nie. Want God kan deur die kwaad nie versoek word nie, en self versoek Hy niemand nie. 14 Maar elkeen word versoek as hy deur sy eie begeerlikheid weggesleep en verlok word. 15 Daarna, as die begeerlikheid ontvang het, baar dit sonde; en as die sonde tot volle ontwikkeling gekom het, bring dit die dood voort.
God het die hele proses onder beheer, want "alles is uit God". Ons leer om Hom te vertrou, want Hy weet wat Hy doen. Hy sal ons inderdaad red en weer alles nuut maak…
2Kor 5:17-21 Daarom, as iemand in Christus is, is hy 'n nuwe skepsel; die ou dinge het verbygegaan, kyk, dit het alles nuut geword. 18 En dit alles is uit God wat ons met Homself versoen het deur Jesus Christus en ons die bediening van die versoening gegee het, 19 naamlik dat God in Christus die wêreld met Homself versoen het deur hulle hul misdade nie toe te reken nie en die woord van die versoening aan ons toe te vertrou. 20 Ons tree dan op as gesante om Christus wil, asof God deur ons vermaan. Ons bid julle om Christus wil: Laat julle met God versoen. 21 Want Hy het Hom wat geen sonde geken het nie, sonde vir ons gemaak, sodat ons kan word geregtigheid van God in Hom.